
 27.10.2017
 BG
 Официален вестник на Европейския съюз
 L 277/4
 РЕГЛАМЕНТ ЗА ИЗПЪЛНЕНИЕ (ЕС) 2017/1956 НА КОМИСИЯТА
 от 26 октомври 2017 година
 за вписване на наименование в регистъра на защитените наименования за произход и защитените географски указания (Saucisson d'Ardenne/Collier d'Ardenne/Pipe d'Ardenne (ЗГУ)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 подаденото от Белгия заявление за регистрация на наименованието „Saucisson d'Ardenne“/„Collier d'Ardenne“/„Pipe d'Ardenne“ (ЗГУ) бе публикувано в Официален вестник на Европейския съюз
 (2).
 (2)
 Комисията получи 2 уведомления за възражение: на 17.8.2015 г. — от Zurich Foodstuff Trading LLC — Обединени арабски емирства, и на 14.9.2015 г. — от Rezos Brands SA — Гърция.
 (3)
 Комисията препрати на Белгия уведомлението за възражение от Zurich Foodstuff Trading LLC. Уведомлението за възражение, изпратено от Rezos Brands SA, не бе препратено: в съответствие с член 51, параграф 1, втора алинея от Регламент (ЕС) No 1151/2012 физическо или юридическо лице, което има законен интерес, установено е или пребивава в държава членка, различна от тази, от която е подадено заявлението, може да подаде уведомление за възражение до държавата членка, в която е установено. Следователно дружеството Rezos Brands SA не е имало право да подаде уведомление за възражение директно до Комисията. Освен това уведомлението за възражение е получено от Комисията след изтичането на срока за подаване на възражение, предвиден в член 51, параграф 1 от Регламент (ЕС) No 1151/2012.
 (4)
 На 17.10.2015 г. Комисията получи мотивирано възражение от Zurich Foodstuff Trading LLC.
 (5)
 Интересът на възразяващия, описан в мотивираното възражение, не е действителен и пряк, а непряк и хипотетичен. Поради това дружеството Zurich Foodstuff Trading LLC няма законен интерес и процедурата за предявяване на възражение бе прекратена. Следователно възражението, подадено от Zurich Foodstuff Trading LLC, се счита за недопустимо.
 (6)
 С писмо от 16 юли 2014 г. белгийските органи препратиха до Комисията искане от предприятието TerBeke-Pluma, установено извън географския район, определен за ЗГУ „Saucisson d'Ardenne“/„Collier d'Ardenne“/„Pipe d'Ardenne“, и което е представило допустимо възражение съгласно член 49, параграф 3 от Регламент (ЕС) No 1151/2012, да му бъде предоставен преходен период съгласно член 15, параграф 1 от Регламент (ЕС) No 1151/2012, с което да му се позволи да продължи да използва наименованието „Saucisson d'Ardenne“/„Collier d'Ardenne“/„Pipe d'Ardenne“. Информацията и разясненията, необходими на Комисията, за да бъде тя напълно запозната с фактите при вземането на решение във връзка с посочения по-горе преходен период, бяха предоставени от белгийските органи с писма от 1 април 2015 г., 3 ноември 2016 г. и 3 април 2017 г.
 (7)
 В съответствие с член 9 от Регламент (ЕС) No 1151/2012 на наименованието „Saucisson d'Ardenne“/„Collier d'Ardenne“/„Pipe d'Ardenne“ беше предоставена временна национална защита, считано от 8 май 2014 г., т.е. датата на получаване от Комисията на заявлението за регистрация. Предвид